Държавен вестник, бр. 28, 2002 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  28
Чл. 44. (1) Актовете по тази глава се съста-
вят от длъжностни лица, определени от изпъл-
нителния директор на Агенцията за приватиза-
ция, съответно от изпълнителния директор на
Агенцията за следприватизационен контрол и
от общинските съвети.
(2) Наказателните постановления се издават
от изпълнителния директор на Агенцията за
приватизация, съответно от изпълнителния
директор на Агенцията за следприватизационен
контрол и от кметовете на общините или от
оправомощени от тях лица.
Чл. 45. Установяването на нарушенията,
съставянето на актовете, издаването и обжал-
ването на наказателните постановления се из-
вършват по реда на Закона за административ-
ните нарушения и наказания.
ДОПЪЛНИТЕЛНИ РАЗПОРЕДБИ
§ 1. По смисъла на този закон:
1. “Обособена част” е структура в търговско
дружество, която може самостоятелно да осъ-
ществява стопанска дейност (магазин, ателие,
кораб, цех, ресторант, хотел и други подобни),
както и незавършен обект на строителството—
собственост на търговско дружество.
2. “Семейство” включва съпрузите, родни-
ните по права линия—без ограничение, по съ-
ребрена линия—до четвърта степен включител-
но, и роднините по сватовство—до трета степен
включително.
§ 2. Компенсаторни записи, жилищни ком-
пенсаторни записи и временни удостоверения
по чл. 6, ал. 8 от Закона за обезщетяване на
собственици на одържавени имоти, поименни
компенсационни бонове по Закона за собстве-
ността и ползуването на земеделските земи и
по Закона за възстановяване на собствеността
върху горите и земите от горския фонд, дър-
жавни дългосрочни облигации, емитирани по
вътрешния и външния дълг на Република Бъл-
гария, инвестиционните бонове по чл. 44, ал. 1
от отменения Закон за преобразуване и прива-
тизация на държавни и общински предприя-
тия и други непарични платежни средства, пред-
видени в закон, служат за плащане по прива-
тизационни сделки за дружества, включени в
списъка по чл. 11.
§ 3. Общинските съвети, взели решение за
създаване на общински гаранционни фондове за
малки и средни предприятия, приемат правил-
ници за тяхната дейност, които се публикуват.
§ 4. Новообразувани дружества по смисъла
на чл. 3, ал. 4 са търговски дружества с държав-
но или общинско участие, преобразувани по реда
на Търговския закон или по § 10 от преходните
и заключителните разпоредби на този закон,
след влизането в сила на закона.
§ 5. По искане на Агенцията за приватиза-
ция, след приемане на решение за метод, съ-
бирането на публичните държавни вземания
се спира в седемдневен срок с разпореждане
на данъчния орган по реда на Данъчния про-
цесуален кодекс за срок до шест месеца. Про-
изводствата по събиране на публичните дър-
жавни вземания се възобновяват в седемдне-
вен срок след приключване на приватизаци-
онната сделка.
§ 6. Срочните договори за наем, за аренда
или за съвместна дейност, имащи за предмет
недвижими имоти—собственост на общините
или на търговски дружества с повече от 50 на
сто държавно или общинско участие, се смятат
за безсрочно сключени от момента на обнарод-
ване в “Държавен вестник” на решението по
чл. 28, ал. 2. На наемателите се дава срок до
шест месеца за приключването на започнатите
дейности, за да не понесат вреди от преждевре-
менното прекратяване на договора.
§ 7. Когато акции се предлагат за привати-
зация по реда на този закон, не се прилагат
разпоредбите на Закона за публичното предла-
гане на ценни книжа, освен в случаите по чл. 32,
ал. 1, т. 1 и 5.
§ 8. При възлагане по чл. 5, ал. 1 и 2 не се
прилагат разпоредбите на Закона за обществе-
ните поръчки.
§ 9. (1) Агенцията за приватизация може да
извършва продажба на акции и дялове—соб-
ственост на търговски дружества с повече от
50 на сто държавно участие в капитала, на дру-
ги търговски дружества по реда на този закон,
при наличието на упълномощаване за това.
(2) Паричните постъпления от продажбата
на акции и дялове, собственост на еднолични
търговски дружества с държавно участие в дру-
ги дружества, се разпределят по реда на чл. 8,
ал. 1 и се намалява капиталът на едноличното
търговско дружество при спазване разпоредби-
те на Търговския закон.
(3) Паричните постъпления от продажбата
на акции и дялове, притежавани от търговско
дружество, в което държавата не е едноличен
собственик, в други дружества, се превеждат по
сметка на търговското дружество и остават
негова собственост.
§ 10. (1) Преобразуване на държавни пред-
приятия в еднолични търговски дружества чрез
разпределяне на имуществото, предоставено
им от държавата в дялове или акции, съгласно
разпоредбите на Търговския закон, се извър-
шва от Министерския съвет или от определен
от него орган.
(2) Членове 72 и 73 от Търговския закон не
се прилагат за непарични вноски на държавата
и общините в дружествата с повече от 50 на сто
държавно или общинско участие. Оценката на
непаричните вноски на държавата се извършва
при условия и по ред, установени от Министер-
ския съвет, а дълготрайните финансови активи
се оценяват по счетоводната им стойност.